Id-Direttiva tal-Kummissjoni
tat-28 t'Ottubru 1986
li temenda l-Anness tad-Direttiva tal-Kunsill 82/471/KEE li jirrigwarda ċerti prodotti użati fl-alimentazzjoni ta' l-annimali
(86/530/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 82/471/KEE tat-30 ta' Ġunju 1982 li tirrigwarda ċertu prodotti użati fl-alimentazzjoni ta' l-annimali [1], kif l-aħħar emendata bid-Direttiva tal-Kummissjoni 85/509/KEE [2], u partikolarment l-Artikolu 6 tagħha,
Billi d-Direttiva 82/471/KEE tipprovdi għall-emendament regolari fil-kontenut ta' l-Anness tagħha bħala riżultat ta' l-iżviluppi fit-tagħrif xjentifiku u tekniku;
Billi l-istudju ta' tliet prodotti ġodda li jappartjenu għal gruppi ta' proteini, ta' komposti nitroġeni mhux proteiċi u ta' amino-aċidi wera li dawn il-prodotti jissodisfaw il-ħtiġiet tad-Direttiva 82/471/KEE; billi l-użu ta' dawn il-prodotti fl-alimentazzjoni ta' l-annimali għandu, għaldaqstant, ikun permess taħt ċertu kondizzjonijiet;
Billi l-miżuri previsti f'din id-Direttiva huma konformi mal-parir tal-Kumitat Permanenti ta' l-Alimentazjoni ta' l-Annimali,
ADOTTAT DIN ID-DIRETTIVA:
Artikolu 1
L-Anness tad-Direttiva 82/471/KEE qed jiġi emendat kif muri fl-Anness ta' hawnhekk.
Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma' l-Artikolu 1 mhux aktar tard mit-30 ta' Ġunju 1988. Għandhom mill-ewwel jgħarrfu b'dan lill-Kummissjoni.
Artikolu 3
Din id-Direttiva hija indirizzata lill-Istati Membri.
Magħmula fi Brussel, fit-28 ta' Ottubru 1986.